Bee Gees
Bee Gees – muzikos grupė, kurią sudarė trys dainuojantys broliai – Barry, Robin, ir Maurice Gibb. Jie gimė Meno saloje anglų šeimoje, gyveno Čarltone (Mančesteris, Jungtinė Karalystė), o 1958 m. su visa šeima persikėlė gyventi į Australiją. Šioje šalyje prasidėjo jų muzikinė karjera, tačiau pasaulinė šlovę pasiekė tik vėl grįžę į Jungtinę Karalystę ir pasirašę sutartį su prodiuseriu Robert Stigwood. Bee Gees muzikinę karjerą galima suskirstyti į du periodus pagal atliekamus žanrus – lengvojo roko (septintajame ir aštuntajame dešimtmečiuose) ir disko eras (aštuntojo dešimtmečio pabaiga). Grupės Bee Gees įrašų pasaulyje yra parduota daugiau nei 220 millijonų. Tai vieni iš daugiausiai įrašų pardavę atlikėjai per visą istoriją. Grupės veikla nutrūko 2003 m. mirus Maurice Gibb.